**Liepājas speciālā pirmsskolas**

**izglītības iestāde “Gulbītis”**

Evalda Rimbenieka iela 1, Liepāja, LV – 3401

tālruņi: 63423432, 27899848

e-pasts: gulbitis@liepaja.edu.lv

mājas lapa: [www.gulbitis.liepaja.edu.lv](http://www.gulbitis.liepaja.edu.lv)

Reģ. Nr. 3002901815

vadītāja: Tatjana Trofimova

**PAŠNOVĒRTĒJUMA ZIŅOJUMS**

Liepājā, 2018

Saturs

[1. Liepājas speciālās pirmsskolas izglītības iestādes “Gulbītis” vispārīgs raksturojums 3](#_Toc522003190)

[2. Izglītības iestādes darbības pamatmērķi 4](#_Toc522003191)

[3. Izglītības iestādes sniegums un tā novērtējums ar kvalitātes vērtējuma līmeni atbilstošajos kritērijos 4](#_Toc522003192)

[3.1. Mācību saturs – iestādes īstenotās izglītības programmas 4](#_Toc522003193)

[3.2. Mācīšana un mācīšanās 6](#_Toc522003194)

[3.2.1. Mācīšanas kvalitāte 6](#_Toc522003195)

[3.2.2. Mācīšanās kvalitāte 7](#_Toc522003196)

[3.2.3. Vērtēšana kā mācību procesa sastāvdaļa 8](#_Toc522003197)

[3.3. Izglītojamo sasniegumi 9](#_Toc522003198)

[3.3.1. Izglītojamo sasniegumi ikdienas darbā 9](#_Toc522003199)

[3.4. Atbalsts izglītojamiem 9](#_Toc522003200)

[3.4.1. Psiholoģiskais atbalsts un sociālpedagoģiskais atbalsts 9](#_Toc522003201)

[3.4.2. Izglītojamo drošības garantēšana (drošība un darba aizsardzība) 10](#_Toc522003202)

[3.4.3. Atbalsts personības veidošanā 11](#_Toc522003203)

[3.4.4. Atbalsts karjeras izglītībā 12](#_Toc522003204)

[3.4.5. Atbalsts mācību darba diferenciācijai 13](#_Toc522003205)

[3.4.6. Atbalsts izglītojamiem ar speciālām vajadzībām 14](#_Toc522003206)

[3.4.7. Sadarbība ar izglītojamā ģimeni 14](#_Toc522003207)

[3.5. Izglītības iestādes vide 15](#_Toc522003208)

[3.5.1. Mikroklimats 15](#_Toc522003209)

[3.5.2. Fiziskā vide un vides pieejamība 16](#_Toc522003210)

[3.6. Izglītības iestādes resursi 17](#_Toc522003211)

[3.6.1. Iekārtas un materiāltehniskie resursi 17](#_Toc522003212)

[3.6.2. Personālresursi 18](#_Toc522003213)

[3.7. Izglītības iestādes darba organizācija, vadība un kvalitātes nodrošināšana 19](#_Toc522003214)

[3.7.1. Izglītības iestādes darba pašvērtēšana un attīstības plānošana 19](#_Toc522003215)

[3.7.2. Izglītības iestādes vadības darbs un personāla pārvaldība 20](#_Toc522003216)

[3.7.3. Izglītības iestādes sadarbība ar citām institūcijām 21](#_Toc522003217)

[4. Turpmākā attīstība 23](#_Toc522003218)

1. **Liepājas speciālās pirmsskolas izglītības iestādes “Gulbītis” vispārīgs raksturojums**

Liepājas speciālā pirmsskolas izglītības iestāde “Gulbītis” (turpmāk tekstā - izglītības iestāde) ir Liepājas pilsētas domes dibināta speciālā pirmsskolas izglītības iestāde, kas realizē speciālās pirmsskolas izglītības programmas izglītojamajiem ar somatiskām saslimšanām.

Izglītības iestādes juridiskā adrese: Evalda Rimbenieka iela 1, Liepājā, Latvijā, LV-3401, tālrunis: 63423432, mob. 27899848, e-pasts: gulbitis@liepaja.edu.lv, interneta mājas lapa: [www.gulbitis.liepaja.edu.lv](http://www.gulbitis.liepaja.edu.lv)

Izglītības iestādes darbības tiesiskais pamats ir Izglītības likums, Ministru Kabineta noteikumi, Bērnu tiesību aizsardzības likums, Darba likums, citi likumi, izglītības iestādes Iekšējās kārtības noteikumi, citi ārējie un iekšējie normatīvie akti.

Izglītības iestāde dibināta 1947.gadā. Tā atrodas pilsētas centrā – Jūrmalas parka teritorijā blakus Gulbju dīķim. Izglītības iestādes pamatēka ir vēstures mantojums. Tā sākta celt 19.gadsimta 30.gados pēc slavenā arhitekta Paula Maksa Berči projekta. Ēkas vēsture saistīta ar ievērojamu liepājnieku Evaldu Rimbenieku – mācītāju, sabiedrisko darbinieku, Liepājas domes priekšsēdētāju. Izglītības iestāde ir viena no pirmajām pirmsskolas izglītības iestādēm Liepājas pilsētā. Tā renovēta 2012.gadā, iegūstot jaunu, mūsdienīgu vizuālo izskatu.

Izglītības iestādē darbojas 4 pirmsskolas vecuma izglītojamo grupas:

* 1.grupa “Lācīši” (izglītojamie vecumā no 3-5 gadiem), apmācība notiek valsts valodā;
* 2.grupa “Bitītes” (izglītojamie vecumā no 5-7 gadiem), apmācība notiek valsts valodā;
* 3.grupa “Puķītes” (izglītojamie vecumā no 3-5 gadiem), mazākumtautību grupa.
* 4.grupa “Zvaigznītes” (izglītojamie vecumā no 5-7 gadiem), mazākumtautību grupa.

Izglītības iestādē tiek īstenotas divas izglītības programmas:

* Speciālā pirmsskolas izglītības programma izglītojamajiem ar somatiskām saslimšanām;
* Speciālā pirmsskolas izglītības mazākumtautību programma izglītojamajiem ar somatiskām saslimšanām.

Izglītības iestādi apmeklē izglītojamie no 3 līdz 7 gadu vecumam. 2017.gada 1.septembrī izglītības iestādi apmeklē 83 izglītojamie no dažādiem Liepājas mikrorajoniem, tajā skaitā 7 izglītojamie no citām pašvaldībām - Grobiņas un Nīcas novada.

2017./2018.mācību gadā izglītības iestādē strādā 11 pedagogi, 11 tehniskie darbinieki, medicīnas māsa un atbalsta personāls – logopēds. Iestādes vadību nodrošina iestādes vadītāja un metodiķe. Visu izglītības iestādes pedagogu izglītība atbilst likumā un Ministru Kabineta noteikumos izvirzītajām prasībām.

Izglītības iestādē izglītojamiem ir iespēja apmeklēt koriģējošās vingrošanas pulciņu.

Izglītības iestādes tradīcijas:

* Zinību diena.
* Vasaras atmiņu kaleidoskops.
* Tēva diena.
* Sporta svētki un izpriecas.
* Ekskursijas, teātra izrāžu un koncertu apmeklējumi.
* Miķeļdienas izstāde.
* Skolotāju diena.
* Rudens svētki.
* Karjeras nedēļa.
* Piedalīšanās bērnu zīmējumu konkursos.
* Latvijas dzimšanas dienas pasākumi.
* Pašgatavoto svečturu izstāde.
* Tematiskās izstādes.
* Radošo darbu izstādes.
* Ziemassvētku labdarības akcija.
* Ziemassvētku pasākumi.
* Ziemassvētku pasākums darbiniekiem.
* Sirsniņdiena.
* Meteņdiena.
* Liepājas dzimšanas dienas pasākumi – “Radošuma dienas”.
* Lieldienas.
* Lielā talka.
* Mātes diena.
* Ģimenes diena.
* Izlaidums.
* Jāņi.
1. **Izglītības iestādes darbības pamatmērķi**

Misija: Sabiedrībai atvērta, konkurētspējīga pirmsskolas izglītības iestāde, kurā ar pieejamiem resursiem tiek nodrošinātas maksimālas iespējas sabiedrībai nozīmīgas pirmsskolas izglītības kvalitatīvai ieguvei.

Vīzija:

* Izglītības iestāde – atvērta, mūsdienīga, konkurētspējīga.
* Izglītojamie – zinātkāri, radoši, atbildīgi.
* Pedagogi – izglītoti, kompetenti, pozitīvi.
* Vecāki – līdzatbildīgi un vērsti uz sadarbību.

Izglītības iestādes mērķi ir:

1. organizēt un īstenot mācību un audzināšanas procesu, lai nodrošinātu valsts pirmsskolas izglītības vadlīnijas noteikto mērķu sasniegšanu;
2. veicināt izglītojamā vispusīgu un harmonisku attīstību, ievērojot viņa attīstības likumsakarības un vajadzības, individuālajā un sabiedriskajā dzīvē nepieciešamās zināšanas, prasmes un attieksmes, tādējādi mērķtiecīgi nodrošinot izglītojamajam iespēju sagatavoties pamatizglītības apguvei.
3. **Izglītības iestādes sniegums un tā novērtējums ar kvalitātes vērtējuma līmeni atbilstošajos kritērijos**
	1. **Mācību saturs – iestādes īstenotās izglītības programmas**

Izglītības iestādē tiek īstenotas divas izglītības programmas - Speciālā pirmsskolas izglītības programma izglītojamajiem ar somatiskām saslimšanām (kods 01015411) un Speciālā pirmsskolas izglītības mazākumtautību programma izglītojamajiem ar somatiskām saslimšanām (kods 01015421), kas ir licencētas atbilstoši MK noteikumiem. Mācību process tiek īstenots atbilstoši licencētajām izglītības programmām, pamatojoties uz valsts pirmsskolas izglītības vadlīnijām. Katra izglītības programma atbilst izglītības standartu un citām normatīvajos aktos noteiktajām prasībām.

**Licencētās īstenojamās pirmsskolas izglītības programmas**

|  |  |  |  |
| --- | --- | --- | --- |
| **Izglītības programmas nosaukums un kods** | **Licence** | **Izglītojamo skaits 2016./2017.m.g.** | **Izglītojamo skaits 2017./2018.m.g.** |
| **Nr.** | **datums** | **sākumā** | **beigās** | **sākumā** | **beigās** |
| Speciālās pirmsskolas izglītības programma izglītojamajiem ar somatiskām saslimšanām (kods 01015411) | V-3226 | 20.12.2010. | 42 | 44 | 44 | 43 |
| Speciālās pirmsskolas izglītības mazākumtautību programma izglītojamajiem ar somatiskām saslimšanām (kods 01015421) | V-5999 | 13.12.2012. | 35 | 41 | 39 | 39 |

Programmu mācību saturs veidots saskaņā ar valsts pirmsskolas izglītības vadlīnijām un nodrošina pirmsskolas izglītības un pamatizglītības pēctecību. Mācību saturs tiek īstenots rotaļnodarbībās un ārpus nodarbību laikā, izglītojamo patstāvīgā darbībā visas dienas garumā. Pedagogi pārzina pirmsskolas izglītības satura vadlīnijas, mācību programmu saturu un izmanto to atbilstoši sasniedzamajiem mērķiem un uzdevumiem.

Atbilstoši licencētajām izglītības programmām, katru gadu tiek izstrādāti un apstiprināti izglītības iestādes darba plāns mācību gadam, mēnešu plāni un rotaļnodarbību saraksti. Nodarbību slodze atbilst normatīvo aktu prasībām. Metodiķe seko līdzi mācību procesam, nepieciešamības gadījumā veic izmaiņas. Par izmaiņām savlaicīgi tiek informēti pedagogi un vecāki.

Mācību process notiek valsts valodā un mazākumtautību (krievu) valodā.

Pedagogi veiksmīgi plāno un īsteno mācību satura apguves secību un apguvei paredzēto laiku, izvēlas atbilstošas metodes un piemērotus mācību līdzekļus, vērtēšanas formas, paredz mācību darba diferenciāciju un individualizāciju. Mācību procesa laikā nepieciešamības gadījumā tiek veiktas korekcijas.

Katras grupas mācību satura tematiskais plānojums gadam un rotaļnodarbību saraksts ir pieejams izglītojamo vecākiem informācijas mapē.

Pedagogi savstarpēji sadarbojas mācību satura plānošanā, izsaka priekšlikumus mācību satura programmas aktualizācijai un korekcijai, papildina vai maina tematus un to apguves secību, ņemot vērā aktualitātes reālajā dzīvē.

Izglītības iestāde nodrošina ar izglītības programmu īstenošanai nepieciešamo mācību literatūru un mācību līdzekļiem.

Izglītības iestādes vadība un pedagogi sadarbojas izglītības programmu pilnveidē. Vadība sniedz atbalstu pedagogiem, veicina pedagogu profesionālo pilnveidi kursos, semināros un dažādos citos metodiskos pasākumos ārpus savas iestādes, nodrošina konsultācijas un organizē dažādus pieredzes apmaiņas pasākumus savā izglītības iestādē, sniedz nepieciešamo informāciju, nodrošina ar mācību procesā nepieciešamajiem resursiem.

Izglītības iestādē izglītojamiem ir iespēja apmeklēt koriģējošās vingrošanas pulciņu.

Iestādes vadība pārrauga pedagogu obligāto normatīvo dokumentu izpildi, darba plānu izstrādi, mācību satura izvēli un to īstenošanu, pedagoģiskā procesa organizāciju un to efektivitāti, sniedz rekomendācijas pedagoģiskā procesa pilnveidei.

Izglītības iestādē ir izstrādāts audzināšanas plāns.

Izglītības iestādes gada plānā un audzināšanas plānā ir iekļautas tēmas un pasākumi, kas veido izglītojamā attieksmi pret sevi, citiem, darbu, dabu, kultūru, sbiedrību, valsti, citām kultūrām, audzinot krietnus, godprātīgus, atbildīgus cilvēkus – Latvijas patriotus.

 Stiprās puses:

* izglītības programmu realizācija ir plānota un rezultatīva; pedagogi pārzina un izprot programmas mērķus un sasniedz izvirzītos uzdevumus;
* ir izstrādāts un tiek īstenots audzināšanas plāns.

Turpmākā attīstība:

* veikt pakāpenisku pāreju uz jauno kompetenču pieeju mācību satura apguvē;
* aktualizēt jautājumu par iespējām organizēt pulciņu izglītojamiem angļu valodas apgūšanai.

Vērtējums: ļoti labi.

* 1. **Mācīšana un mācīšanās**
		1. **Mācīšanas kvalitāte**

Izglītības iestādē strādā zinošs pedagogu kolektīvs, kas pastāvīgi veic savu profesionālās kompetences pilnveidi. Pedagogi divas reizes gadā, janvārī un maijā, veic sava darba pašnovērtējumu. Mācību procesa kvalitāte tiek vērtēta, vērojot rotaļnodarbības un ikdienas darbu.

Mācību satura plānošana tiek atspoguļota Pirmsskolas skolotāja dienasgrāmatā. Tā aizpildīšanu uzrauga iestādes metodiķe atbilstoši normatīvo aktu prasībām.

Pedagoģiskā procesa pārraudzība liecina, ka lielākā daļa pedagogu prot skaidri un saprotami noformulēt rotaļnodarbības mērķus, uzdevumus un sasniedzamos rezultātus, tie ir sasniedzami, rotaļnodarbības plānojums ir strukturēts. Izglītojamie par mācību uzdevumiem un aktuāliem jautājumiem tiek informēti rīta apļa laikā, ievadot rotaļnodarbības. Rīta aplī tiek atkārtotas iepriekš apgūtās zināšanas un izvirzīti esošās dienas plānotie jautājumi. Rotaļnodarbību laikā pedagogu skaidrojums ir mierīgs un izglītojamiem saprotams.

Rotaļnodarbībās tiek izmantoti dažādi sadarbības modeļi: darbs ar visu grupu, darbs apakšgrupās, pāru darbs, individuālais darbs. Izglītojamie mācās gan sadarboties, gan veikt uzdevumus patstāvīgi.

Pedagogi mācību procesā izmanto atbilstošus mācību līdzekļus. Daļa mācību līdzekļu ir iegādāti, bet daudz mācību līdzekļu pedagogi veido paši. Mācību līdzekļu klāsts regulāri tiek papildināts un atjaunots.

Pedagogi mācību procesa laikā izvēlas efektīvas un daudzveidīgas mācību metodes, kas atbilst izglītības programmas satura prasībām, rotaļnodarbībās izvirzītajiem mērķiem un uzdevumiem, sasniedzamajiem rezultātiem, izglītojamo vecumam, attīstības īpatnībām un esošajām zināšanām. Par to liecina pedagoģiskā procesa pārraudzība un atklātās nodarbības pedagogiem un vecākiem. Mācību satura apguve tiek nodrošināta atbilstošā vidē, kas sekmē izglītojamo patstāvīgo un pētniecisko darbību, radošo spēju attīstību. Regulāri tiek rīkotas izglītojamo radošo darbu izstādes.

Grupas pedagogi sadarbojas savā starpā, plānojot nedēļas tēmu, attīstošos uzdevumus un paredzētās aktivitātes nedēļas laikā. Ar mācību satura tematisko plānojumu nedēļai un plānotajiem uzdevumiem tiek informēti vecāki katras grupas informācijas stendā. Nedēļas plānojums katrā grupā ir aktuāls izglītojamiem.

Izglītības iestādē tiek organizēti dažādi ar mācību un audzināšanas procesu saistīti pasākumi un projekti – svētki izglītojamiem, svētki kopā ar ģimenēm, izstādes, sporta pasākumi, Veselības nedēļa, Olimpiskā diena, labdarības akcijas, ekoprogramma “Cūkmena detektīvi”, eTwinning projekti, sadarbības projekts “Mums pasaku izstāstīs Baltijas jūras akmentiņi”, Latvijas kinematogrāfistu savienības projekts “Kino visiem un visur Latvijā”, konkursi, ekskursijas, radošās darbnīcas, “Karjeras nedēļa”, “Radošuma dienas”.

Audzināšanas momenti katrā grupā notiek visas dienas garumā. Katrā vecuma grupā ir izstrādāti iekšējās kārtības noteikumi, kuri tiek atgādināti ikdienas situācijās grupiņas dzīvē. Rotaļnodarbību vērošana liecina, ka pedagogi veiksmīgi nodrošina mācību procesa saikni ar audzināšanas darbu, reālo dzīvi un mūsdienu aktualitātēm. Mācību programmas īstenošanā tiek iekļauti audzināšanas uzdevumi, kā rezultātā izglītojamie apgūst zināšanas, prasmes un iemaņas un veido attieksmi pret sevi, citiem grupas izglītojamiem, pret savu darbību un darbu, dabu, kultūras vērtībām, sabiedrību un valsti.

Izglītības iestādes pedagogi izglītojamos rosina vērtēt savu darbību mācību procesa laikā un pēc mācību procesa, analizējot savu veikumu.

Stiprās puses:

* izglītības iestādē tiek organizēti daudzveidīgi mācību un audzināšanas pasākumi;
* pedagogi mācību satura apguvei izmanto dažādas metodes, paņēmienus un darba organizācijas formas.

Turpmākā attīstība:

* sekmēt caurviju prasmju (domāšana un radošums, digitālā pratība, pašvadība, sadarbība un līdzdalība) attīstību;
* turpināt realizēt mācību un audzināšanas procesu, ievērojot mūsdienu aktualitātes un saikni ar reālo dzīvi.

Vērtējums: labi.

* + 1. **Mācīšanās kvalitāte**

Izglītības iestādē mācību darbs tiek īstenots rotaļnodarbību un ārpus rotaļnodarbību laikā. Izglītojamiem ir iespēja mācību saturu apgūt āra nodarbībās, pastaigu laikā, pārgājienos, ekskursijās.

 Pedagogi pirms konkrēta uzdevuma uzsākšanas vienmēr informē izglītojamos par mācību darbam izvirzītajām prasībām, regulāri pārrunā drošības noteikumu ievērošanu mācību procesa laikā.

Pedagogi pirms katra mācību gada sākuma iepazīstina vecākus ar Iestādes padomes apstiprinātu mācību līdzekļu sarakstu, kurš nepieciešams izglītojamiem, lai viņi kvalitatīvi varētu piedalīties un strādāt rotaļnodarbībās. Izglītības iestādē izglītojamiem ir pieejama zāle mūzikas un sporta nodarbībām.

Rotaļnodarbību vērošana liecina, ka pedagogi mērķtiecīgi organizē mācīšanās procesu, ar dažādām metodēm un paņēmieniem motivē izglītojamos piedalīties rotaļnodarbībās un darboties atbilstoši savām spējām, vērtēt savu darbu un palīdz izglītojamiem pilnveidot savas spējas. Pedagogi mācību procesā izmanto daudzveidīgus mācību materiālus un IK tehnoloģijas, tādā veidā nodrošinot mācīšanās kvalitāti. Izglītojamiem ir pieejami izglītības iestādes resursi, viņi tos izmanto. Izglītojamie zina un izprot mācību darbam izvirzītās prasības, līdzdarbojas un sadarbojas mācību procesā.

Izglītības iestādē regulāri tiek uzskaitīti un analizēti izglītojamo kavējumi. Sadarbībā ar iestādes medmāsu un izglītojamo vecākiem tiek risināti jautājumi par izglītojamo veselību un iestādes apmeklēšanu. Vienmēr tiek uzzināti izglītības iestādes kavēšanas iemesli un tiek veikta rīcība kavējumu novēršanai – sazināšanās ar vecākiem telefoniski. Izglītības iestādē ir izstrādāts normatīvais akts – Izglītojamo apmeklējumu uzskaites un vecāku informēšanas kārtība Liepājas speciālajā pirmsskolas izglītības iestādē “Gulbītis”.

Izglītības iestādē ir izstrādāti izglītojamo sasniegumu vērtēšanas kritēriji. Veicot izvērtējumu, pedagogi gūst vispusīgu informāciju gan par visu grupu kopumā, gan priekšstatu par katra izglītojamā sasniegumiem attiecīgā laika periodā.

Gan izglītības iestādes pedagogi, gan izglītojamie un viņu vecāki ir informēti par iestādē organizētajiem pasākumiem. Ar dažādiem ārpusnodarbību pasākumiem, kuri ieplānoti visa mācību gada laikā, pedagogi iepazīstina vecākus pirmajā vecāku sapulcē septembrī. Izglītojamie piedalās pasākumos, kuri saistīti ar sabiedrības, kultūras un valsts aktualitātēm – svētki, izstādes, “Karjeras dienas”, “Radošuma nedēļa”, “Ģimenes diena”, “Latvijas Veselības nedēļa”, radošo darbu izstādes, tematiskās izstādes, ekskursijas, izglītojošas izpriecas, teātra izrādes, koncertu apmeklējumi u.c.

 Izglītojamo pašvērtēšanas prasmju attīstība notiek nepārtraukti mācību procesa un ārpus nodarbību laikā skolotāju jautājumu ietekmē.

Stiprās puses:

* pedagogi mērķtiecīgi organizē mācīšanās procesu;
* mācību un audzināšanas darbs tiek veikts visas dienas garumā.

 Turpmākā attīstība:

* veicināt izglītojamo mācīšanās kvalitāti ar jēgpilnu un mērķtiecīgu procesu, kurš vērsts uz izglītojamā izziņas darbību, radošuma un zinātkāres attīstību.

Vērtējums: labi.

* + 1. **Vērtēšana kā mācību procesa sastāvdaļa**

 Regulāra mācīšanas un mācīšanās vērtēšana ir neatņemama pedagoģiskā procesa sastāvdaļa. Ikdienas darbā izglītojamo mācību sasniegumu vērtēšanu pedagogi veic, novērojot izglītojamos, jautājot, klausoties un izmantojot izglītojamo darbus.

Iestādē izglītojamo zināšanu, prasmju un attieksmju vērtēšana tiek veikta saskaņā ar Ministru kabineta noteikumiem Nr. 533 “Noteikumi par valsts pirmsskolas izglītības vadlīnijām”, kuri nosaka pirmsskolas izglītības vērtēšanas pamatprincipus:

* izglītības programmas apguves laikā bērna zināšanu, prasmju un attieksmju vērtējumu izsaka mutvārdos, uzsverot pozitīvo un nozīmīgo viņa darbībā un sasniegumos,
* pēc pirmsskolas izglītības satura apguves par bērna sasniegumiem (zināšanām, prasmēm un attieksmēm atbilstoši plānotajiem rezultātiem) rakstiski informē viņa vecākus vai citus bērna likumiskos pārstāvjus.

 Divas reizes mācību gada laikā – oktobrī un aprīlī pedagogi veic izglītības programmas mācību satura apgūšanas vērtējumu atbilstoši izstrādātiem kritērijiem, izglītojamo izaugsmes dinamikas izpēti un tās rakstisku analīzi. Izglītojamo vērtēšanas procesā tiek iegūta informācija par izglītojamā zināšanu un prasmju apguvi un attieksmju veidošanos. Tas ļauj spriest par mācīšanas un mācīšanās efektivitāti, par katra izglītojamā un visas grupas attīstības dinamiku, kā arī plānot turpmāko darbu un nepieciešamības gadījumā sniegt individuālu palīdzību. Izglītojamiem, kuri dodas uz skolu, pedagogi atbilstoši kritērijiem veic pirmsskolas izglītības programmas mācību satura apguves izvērtējumu.

Izglītojamo mācību sasniegumus pedagogi analizē operatīvi informatīvajās sanāksmēs un pedagoģiskās padomes sēdēs un analīzes rezultātus izmanto mācību procesa pilnveidošanai. Izglītojamo vecāki regulāri tiek iepazīstināti ar mācību sasniegumiem un to dinamiku mutiski individuālās sarunās. Ar izglītības programmas mācību satura apguves vērtējumu izglītības iestāde rakstveidā informē izglītojamā vecākus vai likumiskos pārstāvjus.

Stiprās puses:

* pedagogi regulāri veic izglītojamo zināšanu, prasmju un attieksmju novērtēšanu un analīzi, rezultātus izmanto mācību procesa pilnveidošanai;
* individuāla informācijas sniegšana vecākiem par izglītojamā sasniegumiem.

Turpmākā attīstība:

* pilnveidot vērtēšanas sistēmu izglītības iestādē;
* ieviest elektronisku izglītības iestādes vadības sistēmu mūsdienīga izglītības procesa realizēšanai.

Vērtējums: labi.

* 1. **Izglītojamo sasniegumi**
		1. **Izglītojamo sasniegumi ikdienas darbā**

Mācību process izglītības iestādē vērsts uz to, lai sekmīgi sagatavotu katru izglītojamo pamatizglītības apguvei. Izglītojamo sasniegumi ikdienas procesā tiek novērtēti ar uzslavām. Izglītības iestādē regulāri tiek veikta izglītojamo zināšanu, prasmju un iemaņu izvērtēšana un analīze, ko koordinē un uzrauga metodiķe. Pedagogi vērtē izglītojamo sasniegumus rotaļnodarbībās un dažādos režīma momentos, novērojot, jautājot, klausoties un izmantojot izglītojamo darbus. Sasniegumu novērtēšanā tiek ņemtas vērā katra izglītojamā individuālās spējas un vajadzības. Izglītojamo ikdienas sasniegumi tiek atspoguļoti Pirmsskolas skolotāja diensgrāmatā sadaļā “Pedagoģiskie vērojumi”. Iegūtie dati tiek analizēti un izmantoti turpmāko uzdevumu izvirzīšanai. Pedagogi izvērtē un analizē gan katra izglītojamā zināšanas un prasmes, gan visas grupas attīstības līmeni kopumā. Par izglītojamo sasniegumiem regulāri tiek informēti izglītojamo vecāki.

Stiprās puses:

* izglītības iestādē tiek veikta izglītojamo sasniegumu novērtēšana;
* par izglītojamo sasniegumiem tiek informēti izglītojamo vecāki vai likumīgie pārstāvji;
* iegūtie dati tiek analizēti un izmantoti turpmāko uzdevumu izvirzīšanai.

Turpmākā attīstība:

* turpināt veicināt katra izglītojamā personīgos sasniegumus atbilstoši viņa spējām.

Vērtējums: ļoti labi.

* 1. **Atbalsts izglītojamiem**
		1. **Psiholoģiskais atbalsts un sociālpedagoģiskais atbalsts**

Izglītības iestādē regulāri tiek apzinātas izglītojamo pedagoģiskās, psiholoģiskās un fiziskās vajadzības. Iegūtā informācija tiek izmantota izglītojamo atbalstam un sadarbības veidošanai ar dažādiem speciālistiem un institūcijām.

Izglītības iestādē ir atbalsta personāls – logopēds, kas pārbauda izglītojamo runas attīstību un apzina katra izglītojamā nepieciešamību to koriģēt un labot. Logopēds individuāli strādā ar izglītojamiem, lai veiktu runas korekciju, sadarbojas ar grupu pedagogiem un izglītojamā ģimeni, piedalās vecāku sapulcēs un sniedz individuālas konsultācijas vecākiem.

Nepieciešamības gadījumā tiek pieaicināts psihologs no Liepājas pilsētas Izglītības pārvaldes, kurš izzina problēmsituāciju, novēro izglītojamo, kuram ir psiholoģiska rakstura problēmas, visu grupu kopumā, pedagoga darbu un sadarbību ar izglītojamiem. Kad problēma ir izzināta, psihologs veic novērotā analīzi un izsaka savus priekšlikumus situācijas uzlabošanai un koriģēšanai, strādā ar izglītojamo un viņa ģimeni. Problēmsituāciju risināšanas gadījumos izglītības iestāde var pieaicināt arī sociālo pedagogu no Liepājas pilsētas Izglītības pārvaldes.

Nepieciešamības gadījumā iestādes administrācija sadarbojas ar Liepājas sociālā dienesta un Bāriņtiesas speciālistiem, atbildot uz vēstulēm un sniedzot infomāciju par izglītojamo un viņa ģimeni vai likumisko pārstāvi.

Izglītības iestādē ir medmāsa, kas katru dienu ir pieejama izglītojamiem un izglītojamo vecākiem. Vecāki ir informēti par medmāsas darba laiku. Medmāsa regulāri veic izglītojamo apmeklējuma uzskaiti, izglītojamo profilaktisko apskati, nepieciešamības gadījumā veic izglītojamā veselības stāvokļa novērtēšanu, veic nelaimes gadījumu datu uzskaiti, sniedz pirmo medicīnisko palīdzību, nodrošina sanitāri higiēnisko normu ievērošanu izglītības iestādē un veic ēdināšanas kvalitātes monitoringu. Medmāsa, sadarbībā ar pedagogiem, veic izglītojošo darbu ar izglītojamiem par zobu higiēnu un ķermeņa tīrības ievērošanu (izglītojošas izpriecas “Baltais smaids” un “Mazā mikroba nejaukie darbi”).

Izglītības iestādē izglītojamie tiek informēti par vardarbību, tās veidiem un izpausmēm, kā arī rīcību vardarbības gadījumos. Pedagogi regulāri analizē izglītojamo uzvedību, uzvedības problēmas un vardarbības gadījumus. Savlaicīgi tiek veikti atbilstoši pasākumi šo problēmu novēršanai.

Sporta un koriģējošās vingrošanas skolotājs veic izglītojamo vispārējās fiziskās sagatavotības novērtēšanu un nepieciešamo korekciju, izmantojot atbilstošus paņēmienus un mūsdienīgu un kvalitatīvu sporta inventāru. Par izglītojamā stājas problēmām tiek informēti vecāki.

Latviešu valodas skolotājs individuāli strādā ar tiem izglītojamiem, kuriem ir grūtības latviešu valodas apguvē un atsevišķu skaņu izrunā. Viņš sadarbojas ar iestādes logopēdu, lai veiktu skaņu izrunas korekciju, un grupu pedagogiem, lai nostiprinātu latviešu valodas nodarbībās apgūstamos vārdus un frāzes ikdienā.

Grupu pedagogi regulāri veic pedagoģisko vērojumu ierakstus Pirmsskolas skolotāja dienasgrāmatā, plāno individuālo darbu ar tiem izglītojamiem, kam mācību satura apgūšana sagādā grūtības vai nepieciešams cita veida atbalsts.

Stiprās puses:

* izglītojamiem sniedz nepieciešamo atbalstu;
* laba sadarbība starp vadītāju, metodiķi, medicīnas māsu, pedagogiem, logopēdu un pārējiem darbiniekiem;
* izglītojamiem tiek nodrošināta psiholoģiski droša vide.

Turpmākā attīstība:

* sekmēt sadarbību ar Liepājas izglītības pārvaldes atbalsta speciālistiem.

Vērtējums: ļoti labi.

* + 1. **Izglītojamo drošības garantēšana (drošība un darba aizsardzība)**

Visi izglītības iestādes darbinieki rūpējas par izglītojamo veselību un drošību. Izglītības iestādei ir mācību procesa organizēšanai nepieciešamā informācija par izglītojamo veselību un individuālajām vajadzībām.

Izglītības iestādē ir izstrādāti Iekšējās kārtības noteikumi, kuri paredz kārtību un nosaka izglītojamo drošību izglītības iestādē un tās organizētajos pasākumos. Izglītojamie tiek iepazīstināti ar noteikumiem mācību gada sākumā vai uzsākot apmeklēt izglītības iestādi. Iekšējās kārtības noteikumi ir pieejami vecāku Info mapē.

Izglītojamie katru gadu mācību gada sākumā un atkārtoti gada laikā tiek iepazīstināti ar drošības noteikumiem. Par izglītojamo iepazīstināšanu ar Iekšējās kārtības noteikumiem un drošības noteikumiem pedagogi veic atbilstošus ierakstus un apstiprina tos ar savu parakstu.

Izglītības iestādē tiek analizēta izglītojamo uzvedības problēmas un tiek meklēti risinājumi šo problēmu novēršanai.

Izglītības iestādē ir izstrādāti normatīvie akti:

* Kārtība rīcībai, ja izglītojamais izglītības iestādē apdraud savu vai citu personu drošību, veselību vai dzīvību;
* Kārtība, kādā Liepājas speciālajā pirmsskolas izglītības iestādē “Gulbītis” uzturas vecāki un citas personas;
* Izglītojamo sūdzības iesniegšanas un izskatīšanas kārtība;
* Kārtība par drošību citos izglītības iestādes organizētajos pasākumos;
* Kārtība par rīcību izglītojamā infekcijas gadījumos.

Izglītības iestādes darbinieki ir iepazīstināti ar normatīvajiem aktiem, kuri saistīti ar izglītojamo drošību.

Izglītojamie un izglītības iestādes personāls ir informēts, kā rīkoties traumu un pēkšņas saslimšanas gadījumos.

Izglītības iestādes darbinieki zina un ievēro telpu izmantošanas un mācību tehnisko līdzekļu, iekārtu un aprīkojuma lietošanas kārtību.

Izglītības iestādes gaiteņos redzamās vietās ir izvietoti evakuācijas plāni, evakuācijas izeju norādes. Izglītības iestādē katru gadu tiek rīkotas praktiskās mācības par rīcību ugunsgrēka gadījumā izglītojamiem un personālam. Katru gadu maijā 5 – 7 gadīgo izglītojamo grupas dodas ekskursijā uz Ugunsdzēsēju depo, kur iepazīstas ar ugunsdzēsēju darbu, aprīkojumu un nostiprina savas zināšanas par rīcību ugunsgrēka gadījumā.

5 – 7 gadīgie izglītojamie katru gadu dodas ekskursijā uz Valsts policijas Drošības klasi, kur piedalās nodarbībā par dažādiem drošības jautājumiem.

Metodiskajā kabinetā pedagogiem ir pieejami materiāli par izglītojamo drošību dažādās situācijās.

Izglītības iestādē tiek popularizēts veselīgs dzīvesveids un tiek organizēti veselību veicinoši pasākumi – sporta izpriecas, sporta svētki, pastaigas un tālās pastaigas, izglītojošas izpriecas, nodarbības muzejā, “Putras diena”, dalība Latvijas Veselības nedēļas pasākumos. Izglītības iestāde ir iesaistījusies programmā “Skolas piens” un “Skolas auglis”.

Izglītības iestādē ēdināšanas pakalpojumus sniedz SIA “Māras Lācis”. Ēdienu uz vietas gatavo pavārs. Katru dienu izglītojamiem ir iespēja saņemt kvalitatīvu ēdienu. Ir izglītojamie, kuriem ir nepieciešama speciāla diēta. 2017./2018. mācību gadā izglītojamiem tiek nodrošinātas 9 veidu diētas.

Izglītības iestādes teritorija ir nožogota. Izglītības iestādes centrālās ieejas durvis ir aprīkotas ar domofonu. Izglītojamo vecāki ir informēti, kā rīkoties ar domofonu. Visas grupas ir nodrošinātas ar trauksmes pogu. Iestādes telpas ir aprīkotas ar ugunsdrošības signalizāciju, saskaņā ar ugunsdrošības noteikumiem ir izvietoti ugunsdzēšamie aparāti. Šajā mācību gadā ir veikta veco ugunsdzēšamo aparātu nomaiņa pret jauniem. Ir izstrādāta jauna ugunsdrošības instrukcija. Atbilstoši ugunsdrošības prasībām durvis ir aprīkotas ar pašaizvēršanas mehānismu.

Izglītības iestādes pedagogi ir apguvuši zināšanas bērnu tiesību aizsardzības jomā.

Stiprās puses:

* izglītojamiem tiek nodrošināta droša vide;
* izglītojamiem tiek organizēti dažādi pasākumi izpratnes veidošanai par veselību un drošību.

Turpmākā attīstība:

* turpināt izglītot izglītojamos par dažādiem drošības jautājumiem;
* veikt izglītības iestādes darbinieku apmācību pirmās medicīniskās palīdzības sniegšanā.

Vērtējums: ļoti labi.

* + 1. **Atbalsts personības veidošanā**

Audzināšanas darbs izglītības iestādē tiek plānots un realizēts atbilstoši audzināšanas plānam. Izglītības iestādē un katrā grupā tiek plānoti un organizēti daudzveidīgi pasākumi. Grupu pedagogi veic audzināšanas darbu, sadarbojoties ar mūzikas, sporta un latviešu valodas skolotājām, kā arī ar logopēdu un medmāsu.

Izglītības iestāde plāno un organizē daudzveidīgus pasākumus izglītojamo pilsoniskajā, patriotiskajā un valstiskajā audzināšanā. Tiek organizēti un apmeklēti pasākumi saistībā ar Latvijas Republikas proklamēšanas dienas svinībām – svētku koncerts, tematiskā un radošo darbu izstādes, piedalīšanās zīmējumu konkursā – izstādē “Mana varavīksne pāri manai Latvijai”, ansambļu sadziedāšanās “Ceļā uz Latvijas 100 gadi” un pasākumi veltīti Liepājas dzimšanas dienai “Radošuma dienu” ietvaros – koncerti, radošo darbu izstādes, koncerts mazākumtautību izglītojamiem. Tāpat tiek organizēti pasākumi un svinēti svētki, kas saistīti ar tautas tradīciju saglabāšanu – gadskārtu un ieražu svētki – Rudens svētki, Ziemassvētki, Meteņi, Lieldienas un Jāņi. Mazākumtautību izglītojamiem tiek organizēti viņu kultūras tradīcijām nozīmīgi svētki – Rudens (Ražas) svētki, Jaunais gads, Ziemassvētki, Masļeņica, Lieldienas. Tādā veidā tiek veicināta mazākumtautību izglītojamo piederības sajūta savai tautai un tās tradīcijām.

Pēc audzināšanas pasākuma norises tiek veikta tā satura un norises analīze. Pedagogi analizē, kas izdevās, kas sagādāja grūtības, kur nepieciešams veikt izmaiņas un uzlabojumus.

Izglītības iestādē pedagogi veicina izglītojamo iesaistīšanos grupas kārtības noteikumu izstrādē atbilstoši izglītojamo vecumam un izpratnei. Šie noteikumi atrodas redzamā vietā katrā grupā. Tā kā šos noteikumus ir izstrādājusi paši izglītojamie, tad viņiem ir vieglāk tos pieņemt un ievērot.

Lai sekmētu izglītojamo personības attīstību, vērtīborientāciju, jaunu zināšanu un daudzveidīgu sociālo prasmju apguvi, izglītības iestādē tiek veicināta izglītojamo dalība:

* projektos – eTwinning projekti “Smilšu burvība” un “Europe geoparks”, sadarbības projekts ar Klaipēdas PII “Putinelis” – “Mums pasaku izstāstīs Baltijas jūras akmentiņi”, Latvijas kinematogrāfistu savienības projekts “Kino visiem un visur Latvijā”;
* konkursos un izstādēs – dažādi vizuālās mākslas konkursi un izstādes;
* sporta svētkos – “Kustību rotaļu maratons”, sporta svētki kopā ar vecākiem “Mana ģimene ir lieliska”, sporta svētki izglītojamiem.

Izglītības iestādē izglītojamiem ir pieejams koriģējošās vingrošanas pulciņš, kuru vada sporta skolotāja. Sporta skolotāja nodarbībās veic izglītojamo kustību attīstības un stājas novērtēšanu un nepieciešamības gadījumā iesaka izglītojamo vecākiem papildus apmeklēt korigējošās vingrošanas pulciņu, lai veiktu izglītojamo nepareizas stājas korekciju un muskulatūras disbalansa likvidēšanu. Vecāki ir informēti par koriģējošās vingrošanas pulciņa norises laikiem.

Veicot audzināšanas darbu, pedagogi plāno tēmas, kurās akcentēta sociālemocionālās audzināšanas nozīme personības veidošanas procesā: sevis izzināšana un pilnveidošana, sabiedriskā līdzdalība, karjeras izvēle, ģimene, veselība un vide, drošība. Izglītojamiem tiek rīkotas rotaļnodarbības un pasākumi atbilstoši šīm tēmām.

Stiprās puses:

* izglītības iestādē tiek plānoti daudzveidīgi audzināšanas pasākumi;
* iestādē tiek sekmēta izglītojamo veselības nostiprināšana un izpratnes veidošana par veselīgu dzīvesveidu

Turpmākā attīstība:

* izzinot vecāku vēlmes, paplašināt interešu izglītības piedāvājumu iestādē;
* apzināt jaunas audzināšanas darba formas, kas sekmētu izglītojamo ciešāku savstarpējo sadarbību;

Vērtējums: ļoti labi.

* + 1. **Atbalsts karjeras izglītībā**

Izglītības iestādē izglītojamo karjeras izglītībā tiek izmantotas rotaļnodarbības un mācību ekskursijas. Izglītojamie iepazīst izglītības iestādē esošās profesijas: pedagogs, auklīte, vadītāja, medmāsa, metodiķe, sekretāre, logopēds, mūzikas skolotāja, sporta skolotāja, pavāre, šuvēja un veļas mazgātāja, strādnieks un sētnieks. Katru gadu oktobrī izglītojamie iesaistās “Karjeras nedēļā”, kuras ietvaros izzina dažādas profesijas, zīmē profesijas pārstāvjus, gatavo attiecīgajai profesijai atbilstošus darba piederumus. Arī vecāki labprāt iesaistās “Karjeras nedēļas” pasākumos, nāk uz izglītības iestādi un stāsta izglītojamiem par savām profesijām vai aicina pie sevis uz darba vietu.

Profesiju izzināšanā izglītojamiem tiek rīkotas ekskursijas uz dažādām iestādēm un uzņēmumiem.

Stiprās puses:

* izglītojamiem tiek rīkotas dažādas ekskursijas profesiju iepazīšanā;
* profesiju izzināšanā tiek iesaistīti vecāki.

Turpmākā attīstība:

* veicināt ciešāku sadarbību ar vecākiem, izzinot vecāku profesijas un aicinot vecākus stāstīt par tām.

Vērtējums: ļoti labi.

* + 1. **Atbalsts mācību darba diferenciācijai**

Izglītības iestādē tiek veicināta un atbalstīta talantīgo izglītojamo dalība dažādos pasākumos- pirmsskolas izglītības iestāžu ansambļu sadziedāšanās, daiļlasītāju konkursā, koncertos, projektos, vizuālās mākslas konkursos un izstādēs Liepājas, valsts un starptautiskā mērogā. Pedagogi individuāli strādā ar šiem izglītojamiem. Šajā mācību gadā izglītojamie saņēma atzinības rakstus par aktīvu un radošu līdzdalību izstādē “Zem profesijas cepures”, par piedalīšanos Liepājas dzimšanas dienas svinībās “Notiņas ceļojums”, balvu par piedalīšanos “Radošuma dienu” pasākumos, balvu un medaļu par dalību starptautiskā sadarbības projektā “Mums pasaku izstāstīs Baltijas jūras akmentiņi”, diplomus par dalību LVM ekoprogrammā “Cūkmena detektīvi”, kurus izglītojamiem maijā pasniedza pats Cūkmens. Par dalību vizuālās mākslas konkursos izglītojamie saņēma atzinības, diplomus un medaļas.

 Mācību procesa laikā pedagogi ņem vērā izglītojamo talantu, intereses un spējas un piedāvā papildus un sarežģītākus uzdevumus šo talantu un spēju attīstīšanai.

 Izglītības iestādē sistemātiski tiek organizēts individuāls darbs ar izglītojamiem, kuriem mācību process sagādā grūtības vai kuri slimības dēļ kādu laiku nav apmeklējuši izglītības iestādi.

 Organizējot mācību procesu, pedagogi izmanto dažādas metodes un paņēmienus, lai mācību process atbilstu izglītojamo vajadzībām, spējām un interesēm.

 Izglītības iestādē ir logopēds, kurš individuāli strādā ar izglītojamiem, kuriem ir valodas problēmas. Logopēds plāno mācību darbu atbilstoši katra izglītojamā attīstībai un individuālajām spējām. Nepieciešamības gadījumā izglītojamo vajadzību izpētē tiek piesaistīts psihologs, kurš novēro izglītojamo, sniedz savu atzinumu un ieteikumus turpmākam darbam. Savā darbā logopēds un psihologs sadarbojas ar pedagogiem un izglītojamā vecākiem, pievēršot uzmanību atbalsta pasākumu kopumam, kas sekmētu izglītojamā zināšanu, spēju un prasmju attīstību un esošo problēmu novēršanu.

 Operatīvi informatīvajās sanāksmēs un pedagoģiskās padomes sēdēs pedagogi dalās pieredzē par mācību darba diferenciāciju, tiek analizēti atbalsta pasākumi, to nepieciešamība mācību procesā. Tiek rīkotas atklātās nodarbības, kur pedagogi var vērot citu pedagogu metodes mācību darba diferenciācijai.

Stiprās puses:

* izglītības iestāde veicina un atbalsta talantīgo izglītojamo līdzdalību dažādos pasākumos, konkursos, izstādēs;
* pedagogi individuāli strādā ar izglītojamiem, kuriem mācības sagādā grūtības vai kuri slimības dēļ nav apmeklējuši izglītības iestādi;
* mācību darba diferenciācijas procesā iesaista logopēdu un psihologu.

Turpmākā attīstība:

* turpināt saskatīt katra izglītojamā talantus un attīstīt tos;
* turpināt piedalīties dažādos pasākumos, konkursos, izstādēs;
* turpināt strādāt ar izglītojamiem, kuriem mācību procesa apguve sagādā grūtības.

Vērtējums: ļoti labi.

* + 1. **Atbalsts izglītojamiem ar speciālām vajadzībām**

Izglītības iestādē ir viens izglītojamais ar speciālām vajadzībām, kuram, pamatojoties uz pedagoģiski medicīniskās komisijas protokolu, ir piešķirts pašvaldības apmaksāts asistents. Asistents nodrošina izglītojamā individuālo pieskatīšanu (nepārtraukti seko līdzi izglītojamā pašsajūtai un uzvedībai), palīdz mācību vielas apguves procesā, nodarbību laikā strādā individuāli ar izglītojamo, piedalās audzināšanas procesā. Izglītojamam nav speciāli izstrādāta programma. Viņš apgūst Speciālo pirmsskolas izglītības programmu izglītojamajiem ar somatiskām saslimšanām

Stiprās puses:

* izglītojamiem ar speciālām vajadzībām tiek sniegts nepieciešamais atbalsta pasākumu kopums.

Turpmākā attīstība:

* sekmēt sadarbību ar Liepājas pilsētas Izglītības pārvaldes atbalsta speciālistiem un izglītojamo vecākiem vai likumiskiem pārstāvjiem, sniedzot atbalstu izglītojamiem ar speciālām vajadzībām.

Vērtējums: labi.

* + 1. **Sadarbība ar izglītojamā ģimeni**

Izglītības iestādē vecāki regulāri tiek informēti par izglītības iestādes darbību. Darbā ar vecākiem tiek izmantotas daudzveidīgas informācijas formas, kas veicina izglītības iestādes un vecāku sadarbību: grupu vecāku sapulces, Iestādes padomes sēdes, individuālas sarunas, telefonsarunas, informatīvie stendi un informatīvās mapes vecākiem. Vecāku sapulces tiek rīkotas divas reizes gadā vai biežāk. Par to liecina vecāku sapulču apmeklējumu reģistrācijas lapas un vecāku sapulču protokoli. Izglītības iestāde regulāri informē vecākus par izglītojamo sasniegumiem un mācību problēmām, izglītojamo uzvedību, paredzamajiem pasākumiem un citiem jautājumiem. Vecākiem sniegtā informācija ir savlaicīga, korekta un lietderīga.

Katra mācību gada sākumā vai, izglītojamam uzsākot apmeklēt izglītības iestādi, vecāki tiek iepazīstināti ar kārtībām, kas regulē izglītības iestādes darbinieku, izglītojamo un vecāku darbību dažādās situācijās.

Katras grupas pedagogi mācību gada sākumā vecāku sapulcē informē vecākus par grupas un izglītības iestādes pasākumiem un sadarbības iespējām. Vecāki var izteikt savus iebildumus un ierosinājumus. Izglītības iestādē analizē vecāku izteiktos priekšlikumus, secinājumus izmanto turpmākajā darbībā.

Izglītības iestādē vecākiem tiek sniegta informācija par izglītojamo sasniegumiem, uzvedību un attieksmi pret mācību darbu. Tā ir pamatota, savlaicīga, korekta un lietderīga.

Informāciju par izglītības iestādi, tās darbiniekiem un izglītojamo grupām vecāki var iegūt iestādes mājas lapā – www.gulbitis.liepaja.edu.lv.

Izglītības iestādē tiek plānoti un regulāri rīkoti daudzveidīgi pasākumi vecākiem un izglītojamiem kopā ar vecākiem: vecāku sapulces, atklātās nodarbības vecākiem, svētki – Tēva diena, Ziemassvētki, Māmiņdiena, Izlaidums, Ģimenes diena, sporta svētki, radošo darbu izstādes un tematiskās izstādes, radošo darbnīcu organizēšana kopā ar vecākiem, Lielā talka, vecāku iesaistīšana “Karjeras nedēļā”, “Radošuma dienās”, Latvijas Veselības nedēļā, ekoprogrammā “Cūkmena detektīvi” un sadarbības projektā “Mums pasaku izstāstīs Baltijas jūras akmentiņi”. Šajā mācību gadā ar vecāku atbalstu tika uzstādīta un izrotāta Ziemassvētku egle izglītības iestādes teritorijā, vecāki sagādāja puķu stādus iestādes puķu dobes labiekārtošanai. Vecāki kopā ar izglītojamiem aktīvi iesaistījās labdarības akcijā “Ķepainīšu Ziemassvētki”, putnu barotavu gatavošanā un barības sagādāšanā putniem, izlietoto bateriju vākšanas konkursā “Tīrai Latvijai”. Pēc katra pasākuma tiek apspriesta un analizēta tā kvalitāte un lietderība. Secinājumi tiek ņemti vērā, organizējot nākošos pasākumus.

Izglītības iestādē ir izveidota un darbojas Iestādes padome, kura darbojas atbilstoši reglamentam. Iestādes padomē darbojas grupu vecāku pārstāvji, iestādes vadītāja, metodiķe, pedagogi. Iestādes padomes priekšsēdētājs ir ievēlēts no vecāku pārstāvju vidus. Iestādes padomes sēdēs tiek risināti jautājumi par iestādes un vecāku sadarbību, tiek izstrādāts plāns, kurā vecāku pārstāvji izsaka priekšlikumus izglītības iestādes ikdienas darbam.

Izglītības iestāde sadarbojas ar izglītojamā ģimeni gadījumos, kad ir nepieciešams individualizēts atbalsts.

Stiprās puses:

* izglītības iestādē tiek organizēti daudzveidīgi pasākumi kopā ar vecākiem;
* vecāki aktīvi iesaistās iestādes organizētajos pasākumos.

Turpmākā attīstība:

* pilnveidot sadarbību ar izglītojamo vecākiem.

Vērtējums: ļoti labi.

* 1. **Izglītības iestādes vide**
		1. **Mikroklimats**

Kopš izglītības iestādes dibināšanas, tā mainījusies un attīstījusies gadiem līdz, un šajā laikā izkopusi savas tradīcijas. Izglītības iestāde mērķtiecīgi veido savu tēlu sabiedrībā, organizējot pasākumus, piedaloties pilsētas organizētajos pasākumos un atbalstot dažādus sabiedriskus sporta, kultūras un izglītojošus pasākumus. Kopīgi pasākumi vieno iestādes darbiniekus, izglītojamos un viņu ģimenes, veido lepnuma un piederības sajūtu savai izglītības iestādei, sekmē savstarpēji labvēlīgas attieksmes, iecietības un empātijas veidošanos vienam pret otru. Izglītības iestādei ir savs logo.

Izglītības iestādē strādā profesionāļi ar augstu atbildības sajūtu un ētikas principiem. Iestādes darbinieki ar cieņu un sapratni izturas pret izglītojamiem, viņu ģimenes locekļiem un viens pret otru neatkarīgi no dzimuma, nacionālās izcelsmes, vecuma, reliģiskās piederības, spējām un stāvokļa sabiedrībā. Radušās problēmsituācijas tiek risinātas savlaicīgi un profesionāli.

Izglītības iestādes personāla un izglītojamo starpā valda labvēlīgas un cieņpilnas attiecības.

Izglītības iestādes personāls, izglītojamie un vecāki savstarpēji sadarbojas, veidojot un ievērojot izglītības iestādes iekšējās kārtības noteikumus. Izglītojamie tiek iepazīstināti ar iekšējās kārtības noteikumiem, personāls ar darba kārtības noteikumiem, tie tiek ievēroti.

Izglītības iestādes pedagogi vienmēr laikus reaģē uz katra izglītojamā uzvedības problēmām. Par to tiek informēti izglītojamā vecāki. Kopā tiek meklēti risinājumi uzvedības problēmu novēršanai. Izglītības iestādes pedagogi, sadarbībā ar vadību, ir izstrādājuši ieteikumus izglītojamo dusmu un agresijas mazināšanai un novēršanai.

Izglītības iestādē ir izveidotas pedagogu radošās grupas, kas iesaistās izglītības iestādes novērtēšanas procesā, sniedz priekšlikumus iestādes iekšējās un ārējās vides pilnveidē, izvērtē labākās sadarbības formas ar izglītojamo vecākiem un organizē dažādus pasākumus.

Jauniem izglītojamiem, uzsākot apmeklēt izglītības iestādi, tiek pievērsta īpaša uzmanība, lai viņi justos labi un pēc iespējas ātrāk iekļautos izglītības iestādes dzīvē. Jaunie darbinieki izjūt atbalstu, iekļaujoties kolektīvā. Izglītības iestādes administrācija iespēju robežās atbalsta darbinieku vajadzības, vēlmes un ierosinājumus. Šajā mācību gadā izglītības iestādē darbu uzsāka trīs jauni pedagogi. Jauniem pedagogiem tiek organizētas konsultācijas pie metodiķes, ar savu padomu un pieredzi dalās pieredzējušākie kolēģi.

Izglītības iestādē tiek nodrošināta cieņpilna attieksme pret valsts simboliem un to lietošanu atbilstoši normatīvajos aktos noteiktajai kārtībai.

Izglītības iestādes personāls ievēro politisko neitralitāti mācību un audzināšanas procesā, ir lojāls Latvijas Republikai un tās Satversmei, ar savu rīcību nediskreditē izglītības iestādi un valsti.

 Izglītības iestādes personāls ievēro pedagoģijas, cilvēktiesību un humānisma principus. Personāls un izglītojamie savā darbībā ievēro un audzināšanas darbā veicina vispārcilvēcisko un demokrātijas vērtību apguvi, sekmē to ievērošanu izglītības iestādē.

Izglītības iestādē ir izstrādāta kārtība, kādā Liepājas speciālajā pirmsskolas izglītības iestādē “Gulbītis” uzturas izglītojamo vecāki un citas personas. Par to ir informēti iestādes darbinieki un izglītojamo vecāki, un šī kārtība tiek ievērota. Attieksmē pret apmeklētājiem iestādes personāls vienmēr izturas laipni un korekti.

Stiprās puses:

* izglītības iestādē tiek koptas un veidotas tradīcijas, kas saliedē darbiniekus, izglītojamos un viņu ģimenes;
* iestādē ar toleranci un cieņu izturas pret izglītojamiem, darbiniekiem un vecākiem;
* iestādē tiek veicināta patriotiskā audzināšana.

Turpmākā attīstība:

* turpināt izkopt esošās un attīstīt jaunas iestādes tradīcijas;
* sekmēt sadarbības un pozitīvas saskarsmes veicināšanu starp latviešu un mazākumtautību grupu izglītojamiem.

Vērtējums: ļoti labi.

* + 1. **Fiziskā vide un vides pieejamība**

Izglītības iestāde atrodas Liepājā, Evalda Rimbenieka ielā 1, LV – 3401. Izglītības iestāde sastāv no divām divstāvu ēkām, kas savienotas ar piebūvi. Blakus atrodas saimniecības ēka.

Izglītības iestādes telpas ir atbilstošas licencēto izglītības programmu realizēšanai. Izglītības iestādē ir grupu telpas, zāle, vadītājas kabinets, medmāsas kabinets, metodiskais kabinets, sekretāres kabinets, telpa strādniekam, sanitārās telpas, virtuve. Visas izglītības iestādes telpas ir funkcionālas, estētiski noformētas, tīras un kārtīgas. Katrai grupai ir sava garderobe, rotaļu telpa, guļamistaba, tualetes telpa, virtuves telpa. Grupu telpas atbilst sanitāri higiēniskajām prasībām, telpās ir optimāla temperatūra, telpas tiek regulāri vēdinātas un uzkoptas. Telpu apgaismojums atbilst normatīvo aktu prasībām. Katra grupa veidota, ņemot vērā ergonomisko, lietderīgo un vizuālo aspektu. Ārdurvis ir aprīkotas ar domofonu. Izglītības iestādes telpās ir izvietota ugunsdrošības signalizācija.

**Atzinumi darbības turpināšanai**

|  |  |  |
| --- | --- | --- |
| Izglītības programmas īstenošanas adrese | Atzinums | Izsniegšanas datums |
| Evalda Rimbenieka iela 1, Liepāja, LV - 3401 | Atzinums no Valsts ugunsdzēsības un glābšanas dienesta | 07.09.2017. |
| Evalda Rimbenieka iela 1, Liepāja, LV - 3401 | Atzinums no Veselības inspekcijas | 27.06.2017. |

Izglītības iestādes darbinieki regulāri piedalās telpu noformēšanā, tīrības un kārtības uzturēšanā. Arī izglītojamie iesaistās telpu noformēšanā un estētiskas vides veidošanā. Izglītības iestādē budžeta ietvaros regulāri un plānveidīgi tiek veikti telpu remonti.

Izglītības iestādes teritorija ir nožogota. Katrai grupai ir savs rotaļu un pastaigu laukums ar konstrukcijām. Šajā mācību gadā visu grupu rotaļu un pastaigu laukumos ir uzstādītas rotaļu mājiņas, kuras vizuāli atbilst blakus esošā Jūrmalas parka senlaicīgo koka māju stilam un veido kopēju ainavisku ansambli. Izglītības iestādes teritorijā ir sporta laukums ar daudzveidīgām sporta celtnēm izglītojamo fiziskajām aktivitātēm. Šajā mācību gadā sporta laukumā zem daudzfunkcionālās sporta celtnes ir ieklāts gumijas segums. Āra teritorija ir apgaismota. Apgaismojums ir ierīkots arī katras grupas verandā. Katras grupas pastaigu un rotaļu laukumā ir ierīkota neliela puķu dobe, par kuru rūpējas pedagogi kopā ar izglītojamiem. Izglītības iestādes teritorija ir apzaļumota, ir ierīkotas puķu dobes, apstādījumi. Iestādes teritorijā ir kvalitatīvas ietves un pievedceļi. Teritorija ir sakopta un tiek uzturēta kārtībā. Katru gadu tiek atjaunoti puķu, košumkrūmu un zaļo augu apstādījumi izglītības iestādes teritorijā. Par teritorijas sakopšanu rūpējas sētnieks. Pedagogi kopā ar izglītojamiem piedalās grupas pastaigu un rotaļu laukumu sakopšanā un celtņu uzturēšanā kārtībā. Katru gadu tiek rīkota Talkas diena, kurā piedalās arī izglītojamo vecāki.

Netālu no izglītības iestādes atrodas Liepājas Centra sākumskola, Liepājas Mūzikas, mākslas un dizaina vidusskola, Liepājas muzejs, koncertestrāde “Pūt, vējiņi!”, stadions “Daugava”, 10 minūšu gājiena attālumā atrodas jūra. Netālu atrodas sabiedriskā transporta – 1., 2., 6.un 6.A autobusa un mazas ietilpības 25.autobusa pietura.

Izglītības iestādei piebraucamie ceļi ir labā kvalitātē. Pie izglītības iestādes ir vieta automašīnu novietošanai.

Izglītības iestādē tiek veicināta ilgtspējīga attīstība – energo un ūdens resursu taupīga izmantošana un dabai draudzīga rīcība – sadzīves atkritumu šķirošana, izlietoto bateriju savākšana.

Stiprās puses:

* izglītības iestādes telpas ir estētiski noformētas, tīras un funkcionālas;
* iestādes telpas tiek plānveidīgi un mērķtiecīgi remontētas;
* iestādes apkārtne ir pārdomāti sakopta un labiekārtota.

Turpmākā attīstība:

* veidot kompetencēs balstīta mācību satura ieviešanai atbilstošu mācību vidi grupās;
* turpināt izglītojamo rotaļu un pastaigu laukumu, sporta laukuma labiekārtošanu;
* veikt iekštelpu remontu.

Vērtējums: ļoti labi.

* 1. **Izglītības iestādes resursi**
		1. **Iekārtas un materiāltehniskie resursi**

Izglītības iestādē ir izglītības programmu īstenošanai nepieciešamās telpas un materiāltehniskie resursi. Izglītības iestādes teritorija ir 5757 m2, no kuriem apbūves laukums ir 1024,3 m2. Telpu iekārtojums un platība atbilst izglītojamo skaitam. Izglītības iestādē ir skaidras norādes par telpām un to atrašanās vietu.

Izglītības iestādē ievēro un regulāri aktualizē noteikto kārtību telpu izmantošanai..

Izglītības iestādē visas grupas, medicīnas kabinets un zāle ir nodrošinātas ar recirkulārām baktericīdām lampām. Trauku mazgāšanai ir iegādātas profesionālas trauku mazgājamās mašīnas.

Budžeta iespēju robežās izglītības iestādē tiek iegādātas jaunas mēbeles. Šajā mācību gadā visās grupās uzstādīti jauni izglītojamo radošo darbu stendi un informatīvie stendi vecākiem, 5 – 7 gadīgo izglītojamo grupās iegādāti pārvietojami skapīši gaismas galdiem un mēbeles.

Izglītības iestādē ir iegādāti daudzveidīgi mācību tehniskie līdzekļi, iekārtas, informācijas un komunikāciju tehnoloģijas – stacionārie datori, portatīvie datori, kopētāji, printeri, skeneri, video projektors un ekrāns, laminēšanas iekārta, videokamera, iesējējs ar spirāli, karstā iesiešanas sistēma, CD atskaņotāji un mūzikas centrs, digitālās klavieres un sintezators.

Izglītības iestādes telpas ir aprīkotas ar optiskā interneta pieslēgumu. Ar stacionāriem datoriem ir nodrošināti izglītības iestādes vadītājas, metodiķes, medicīnas māsas un sekretāres kabineti. Pedagogiem ir nodrošināta iespēja lietot 5 portatīvos datorus un video projektoru savas grupas telpās un zālē.

Zāle ir aprīkota ar daudzveidīgu sporta inventāru, kas papildināts šajā mācību gadā. Izglītības iestādē ir iegādāts medicīnas aparāts “Stājas mērītājs KM” izglītojamo stājas kontrolei.

Zālē atrodas kvalitatīva mūzikas aparatūra: mūzikas centrs, CD atskaņotājs, sintezators un digitālās klavieres. Ir iegādāti dažādi kvalitatīvi mūzikas instrumenti, tērpi teatralizētām darbībām un svētku pasākumiem.

Katra grupa ir nodrošināta ar atbilstošiem mācību materiāliem, uzskates līdzekļiem, didaktiskajām spēlēm, bērnu grāmatām, rotaļlietām u.c. materiāliem. Visi materiāli ir pieejami lietošanai, tos pārskata un papildina. 5 – 7 gadīgo izglītojamo grupās ir iegādāti gaismas galdi un radošās rotaļu sienas. Izglītības iestāde nodrošina 5 – 7 gadīgos izglītojamos ar nepieciešamajām mācību grāmatām un darba burtnīcām.

Izglītības iestādes metodiskais kabinets pedagogu vajadzībām ir nokomplektēts ar metodiskiem materiāliem, mācību un daiļliteratūru. Metodiskā kabineta materiāli ir pieejami lietošanai, to klāsts regulāri tiek pārskatīts un papildināts.

Izglītības iestādē visi mācību tehniskie līdzekļi, iekārtas un aprīkojumi ir darba kārtībā, mērķtiecīgi un plānveidīgi notiek to apkope, savlaicīgi tiek veikts remonts.

Budžeta iespēju ietvaros izglītības iestādē regulāri plāno, atjauno un papildina materiāltehnisko resursu klāstu, metodisko un papildus literatūru pedagogiem, uzskates, izdales, didaktiskos un citus mācību materiālus izglītības procesa veikšanai, mācību grāmatas un darba burtnīcas izglītojamiem.

Izglītības iestādes materiāltehnisko resursu iegādes plānošanā tiek iesaistīti visi izglītības iestādes darbinieki. Darbinieki mutiski un rakstveidā izsaka savus priekšlikumus materiāltehnisko un mācību līdzekļu iegādei.

Stiprās puses:

* izglītības iestāde nodrošina veiksmīgu izglītības procesa realizāciju ar mācību satura apguvei nepieciešamajiem mācību tehniskajiem līdzekļiem, iekārtām, aprīkojumu un iformācijas un komunikācijas tehnoloģijām;
* metodiskais kabinets ir nodrošināts ar metodisko un papildus literatūru, metodiskiem materiāliem;
* katra grupa atbilstoši izglītojamo vecumam nodrošināta ar dažāda veida mācību materiāliem, didaktiskajām spēlēm, mācību grāmatām un darba burtnīcām mācību satura apguvei.

Turpmākā attīstība:

* veikt izglītības iestādes mājas lapas modernizāciju;
* iegādāties projektoru, divus pārvietojamus ekrānus;
* iegādāties gaismas molbertu izglītojamo radošo spēju attīstīšanai.

Vērtējums: ļoti labi.

* + 1. **Personālresursi**

Izglītības iestādē ir nokomplektēts izglītības programmu īstenošanai nepieciešamais personāls. 2017./2018.mācību gadā izglītības iestādē strādā 11 pedagoģiskie darbinieki (8 grupu skolotāji, mūzikas skolotāja, sporta skolotāja, latviešu valodas skolotāja), atbalsta personāls – logopēds, medicīnas māsa un 11 tehniskie darbinieki. Izglītības iestādes darbību nodrošina iestādes vadītāja un metodiķe. Izglītojamo ēdināšanai izglītības iestāde ir noslēgusi līgumu ar uzņēmēju, kas kvalitatīvi veic savus pienākumus.

Pedagoģiskā personāla izglītība un kvalifikācija atbilst normatīvo aktu prasībām.

8 pedagoģiskajiem darbiniekiem ir augstākā izglītība. Izglītības iestādes vadītājai ir 2 maģistra grādi, metodiķei ir bakalaura grāds, logopēdam ir maģistra grāds, 7 pedagogiem ir bakalaura grāds, vienam pedagogiem ir augstākā pedagoģiskā izglītība, 2 pedagogi mācās Liepājas Universitātē un viens pedagogs mācās Latvijas Universitātē.

Izglītības iestādes pedagogi ir orientēti uz nepārtrauktu profesionālās kompetences pilnveidi. Pedagogu profesionālās kompetences pilnveide notiek normatīvajos dokumentos noteiktā kārtībā un atbilstoši pedagoga interesēm un vajadzībām. Izglītības iestādē ir apkopota informācija par katra pedagoga kvalifikāciju un profesionālo pilnveidi. Tā tiek atjaunota un papildināta. Iestādes vadītāja seko kursu stundu daudzumam arī VIIS sistēmā.

Izglītības iestādes vadība rosina un atbalsta pedagogu dalību dažādos profesionālās kompetences pilnveides pasākumos. Izglītības iestādes operatīvajās un informatīvajās sanāksmēs metodiķe informē pedagogus par piedāvātajām iespējām apmeklēt konferences, kursus, seminārus, meistarklases, radošās darbnīcas, pieredzes apmaiņas pasākumus, radošo darbu izstādes u.c. pasākumus savā pirmsskolas iestādē un ārpus tās. Izglītības iestādes metodiķe regulāri plāno un sniedz pedagogiem atbalstu, gatavojoties dažādiem pasākumiem un aktivitātēm.

Pedagogi regulāri apmeklē kursus, seminārus, konferences, pieredzes apmaiņas pasākumus, pilnveido savas zināšanas un prasmes psiholoģijā, pedagoģijā, metodikā, dažādos audzināšanas jautājumos un citās izglītības jomās atbilstoši savām interesēm un vajadzībām. Izglītības iestāde budžeta iespēju robežās apmaksā pedagogiem profesionālās kompetences kursus. Pedagogi iesaistās eTwinning un sadarbības projektos, ekoprogrammā “Cūkmena detektīvi”.

Pedagogu labās prakses popularizēšanai izglītības iestādē tiek plānotas un organizētas dažādas aktivitātes: praktikumi, semināri, atklātās nodarbības, grupu skates, radošo darbu izstādes u.c. Šajos pasākumos pedagogi iepazīstina kolēģus ar savu pieredzi.

Šajā mācību gadā izglītības iestādē sadarbībā ar Liepājas pirmsskolas izglītības iestādes “Saulīte“ vadītāju tika organizēts seminārs par kompetenču pieeju mācību saturā mūsu iestādes un citu pirmsskolas izglītības iestāžu pedagogiem.

Izglītības iestādes operatīvajās un informatīvajās sanāksmēs pedagogi regulāri apmainās ar profesionālās kompetences pilnveidē iegūto aktuālo informāciju un jauniegūtajām atziņām. Ar pedagoģisko darbību saistītajās un profesionālajās aktivitātēs iegūto pedagogi izmanto, ieviešot jauninājumus, realizējot ikdienas izglītības procesu, veidojot jaunus mācību un metodiskos materiālus. Par to liecina pedagoģiskā procesa pārraudzība, pedagogu pašvērtējumi un pedagogu radošo materiālu izstādes.

Stiprās puses:

* izglītības iestādes pedagogi ir orientēti uz nepārtrauktu profesionālās kompetences pilnveidi;
* izglītības iestādes vadība sniedz atbalstu un veicina pedagogu dalību dažādās aktivitātēs profesionālās kompetences pilnveidei;
* pedagogi radoši iesaistās ekoprogrammā “Cūkmena detektīvi”, eTwinning projektos un starptautiskos sadarbības projektos, sniedzot iespēju tajos iesaistīties arī kolēģiem un izglītojamiem;

Turpmākā attīstība:

* motivēt un iesaistīt pedagogus pieredzes apmaiņas aktivitāšu pasākumu organizēšanā kolēģiem no citām Liepājas pirmsskolas izglītības iestādēm;
* aktualizēt pedagogu profesionalitātes pilnveidi pārejai uz jauno kompetenču pieeju mācību saturā.

Vērtējums: ļoti labi.

* 1. **Izglītības iestādes darba organizācija, vadība un kvalitātes nodrošināšana**
		1. **Izglītības iestādes darba pašvērtēšana un attīstības plānošana**

Misija: Sabiedrībai atvērta, konkurētspējīga pirmsskolas izglītības iestāde, kurā ar pieejamiem resursiem tiek nodrošinātas maksimālas iespējas sabiedrībai nozīmīgas pirmsskolas izglītības kvalitatīvai ieguvei.

Vīzija:

* Izglītības iestāde – atvērta, mūsdienīga, konkurētspējīga.
* Izglītojamie – zinātkāri, radoši, atbildīgi.
* Pedagogi – izglītoti, kompetenti, pozitīvi.
* Vecāki – līdzatbildīgi un vērsti uz sadarbību.

2017./2018.mācību gada prioritātes:

1. Metodiskā darba plānošana un pedagogu profesionālās kompetences pilnveide.

2. Izglītojamo spēju attīstīšana, mācību sasniegumi un izaugsme. Mācīšana un mācīšanās.

3. Mācību bāzes un mācību vides pilnveidošana, modernizēšana.

4. Pedagogu un vecāku sadarbība – efektīva pedagoģiskā procesa nodrošināšanas veids.

Izglītības iestādes vadība sistemātiski un mērķtiecīgi organizē vērtēšanas un pārraudzības procesu, vienojas par izmantojamajām metodēm, atbildīgajām personām, laiku un vērtēšanas kritērijiem, līdz ar to iestādes pašvērtēšanas un kontroles sistēma ir skaidra, strukturēta, regulāra un veiksmīgi plānota.

Pedagogi divas reizes gadā (janvārī un maijā) veic sava darba pašvērtēšanu, bet mācību gada beigās arī izglītības iestādes darba pašvērtēšanu pēc izstrādātiem kritērijiem. Izglītības iestādē ir izveidota pedagogu radošā grupa, kura piedalās izglītības iestādes pašnovērtējuma ziņojuma izveidē. Pašvērtēšana notiek, aptverot visas iestādes darbības jomas. Pašvērtējuma procesā tiek veikta dokumentu izpēte, uzklausīti pedagogu un vecāku ieteikumi, izmantoti iestādes darba iekšējās kontroles materiāli. Katru mācību gadu izglītības iestādes pedagogi izvērtē izglītojamo mācību un audzināšanas sasniegumus un rezultātus, analizē tos maija pedagoģiskajā sēdē. Mācību gada noslēguma pedagoģiskās padomes sēdē tiek izvirzītas prioritātes turpmākajam darbam, pedagogi izsaka priekšlikumus nākošā mācību gada plānam. Tādā veidā notiek visu pedagogu iesaistīšanās pašvērtēšanā un izglītības iestādes vērtēšanā, iestādes stipro pušu apzināšanā un nepieciešamo uzlabojumu noteikšanā, kas balstīta uz konkrētiem faktiem un pierādījumiem. Tas veicina labvēlīgu sadarbību izglītības iestādē, kā rezultātā visi pedagogi uzņemas līdzatbildību par iestādes darbu un attīstību.

Izglītības iestādes vērtēšanas procesā konstatētās stiprās puses un nepieciešamos uzlabojumus izmanto, plānojot turpmāko izglītības un audzināšanas darbu un veidojot izglītības iestādes attīstības plānu. Attīstības plānā ir noteiktas izglītības iestādes attīstības prioritātes trim gadiem. Prioritāšu īstenošanas plānojums vienam gadam ietver sasniedzamos mērķus, uzdevumus un rezultātus.

Izglītības iestādē ir izstrādāts darba plāns mācību gadam, kurš tiek pilnveidots un koriģēts atbilstoši vajadzībām.

Stiprās puses:

* vadības un pedagogu sadarbība izglītības iestādes pašvērtēšanas procesā;
* izglītības iestādes attīstības plānošanas nepārtrauktība.

Turpmākā attīstība:

* izstrādāt izglītības iestādes attīstības plānu 2018. – 2021.gadam.

Vērtējums: ļoti labi.

* + 1. **Izglītības iestādes vadības darbs un personāla pārvaldība**

Izglītības iestādē ir visa obligātā iestādes darbu reglamentējošā dokumentācija, kas atbilst likumu un normatīvo aktu prasībām. Dokumenti ir noformēti atbilstoši dokumentu izstrādes prasībām un sakārtoti atbilstoši izglītības iestādes lietu nomenklatūrai.

Visam iestādes personālam ir izstrādāti atbilstoši amatu apraksti, kuros noteikti viņu darba pienākumi un tiesības. Pēc nepieciešamības amatu apraksti tiek aktualizēti. Šajā mācību gadā ir pārstrādāti amata apraksti pedagogiem un sekretārei. Tiek pārstrādāts amata apraksts auklēm.

Izglītības iestādē ir noteikta vadības organizatoriskā struktūra. Katram izglītības iestādes darbiniekam ir pieejama precīza informācija par iestādes vadības darba struktūru, pienākumiem, tiesībām un atbildības jomām. Vadība savas kompetences ietvaros veiksmīgi pārrauga personāla pienākumu izpildi.

Iestādes vadība savā darbībā ievēro un veicina izglītojamos un personālu ievērot vispārcilvēciskās un demokrātijas vērtības, tajā skaitā lojalitāti Latvijas Republikai un Satversmei (katru gadu tiek izstrādāts audzināšanas plāns), un ētikas normas (Ētikas kodekss iestādē).

Izglītības iestādes vadītāja pārrauga un nodrošina labvēlīgu vidi izglītības iestādē, veicina personāla izpratni par izglītības iestādes vīzijas, mērķu un uzdevumu sasniegšanu. Vadītāja veicina darbinieku pozitīvas attieksmes veidošanu, nodrošinot labus darba apstākļus, atbalstu, atalgojumu, profesionālās izaugsmes iespējas, saliedējošus korporatīvos pasākumus darbiniekiem. Vadītāja plāno, organizē un vada izglītības iestādes darbu, deleģē pienākumus un pārrauga to izpildi.

Izglītības iestādes nolikums apstiprināts 2008.gada 5.jūnijā. Nolikums ir izskatīts atkārtoti un iesniegts Liepājas pilsētas domē apstiprināšanai.

Izglītības iestādes vadība sadarbojas gan savā starpā, gan ar iestādes personālu, gan ar Iestādes padomi un izglītojamo vecākiem. Izglītības iestādes vadības sanāksmes ir plānotas un notiek regulāri. Iestādes padomes sapulces ir protokolētas.

Pirms svarīgu lēmumu pieņemšanas, iestādes vadība konsultējas ar kompetentiem speciālistiem un darbiniekiem, saglabājot atbildību par galīgā lēmuma pieņemšanu. Lai nodrošinātu informācijas apmaiņu ar personālu par pieņemtajiem lēmumiem un to izpildi, notiek pedagogu informatīvās sapulces (katru nedēļu), pedagoģiskās padomes sēdes (trīs reizes gadā), sapulces tehniskajiem darbiniekiem, informācijas ievietošana info stendā, elektroniski ar e-pasta palīdzību, mutiskā veidā individuāli, ar dažādu rīkojumu palīdzību.

Izglītības iestādes metodiķe organizē, vada un pārrauga pedagoģisko procesu. Pedagogi divas reizes gadā, janvārī un maijā, veic sava darba pašnovērtējumu. Izglītības iestādē ir izstrādāta kārtība pedagogu novērtēšanai. Pedagogu darba kvalitāte tiek vērtēta, ņemot vērā rotaļnodarbību hospitēšanu un pedagogu pašvērtējumu. Katru mācību gadu pedagogi dalās pieredzē ar kolēģiem, organizējot rotaļnodarbību vērošanu, praktikumus, seminārus, metodisko materiālu prezentācijas.

Izglītojamo mācību sasniegumu un uzvedības analīze tiek izvērtēta dažādos veidos: katru dienu rotaļnodarbību un ārpusnodarbību laikā, divas reizes gadā, veicot mācību sasniegumu diagnostiku pēc atbilstošiem kritērijiem, bet mācību procesa noslēgumā, veicot mācību satura apguves izvērtēšanu pēc izstrādātiem kritērijiem. Iestādes vadītāja vienmēr iesaistās un kvalitatīvi risina jautājumus, kas saistīti ar izglītojamo uzvedības problēmām, sadarbojoties ar izglītojamā ģimeni un nepieciešamības gadījumā iesaistot atbalsta speciālistus.

Personālam ir iespējas brīvi komunicēt ar iestādes vadību. Iestādes vadībai ir noteikts darba laiks apmeklētāju pieņemšanai.

Stiprās puses:

* efektīva izglītības iestādes darba organizācija un vadība;
* iestādes vadības labvēlīga un savstarpēji atbalstoša sadarbība;
* kvalitatīvi izstrādāti iekšējie normatīvie dokumenti.

Turpmākā attīstība:

* turpināt iestādes vadības sadarbību ar personālu un vecākiem;

Vērtējums: ļoti labi.

* + 1. **Izglītības iestādes sadarbība ar citām institūcijām**

Izglītības iestāde regulāri sadarbojas ar Liepājas pilsētas domi, Liepājas pilsētas Izglītības pārvaldi. Izglītības iestādē tiek pildīti visi rīkojumi, norādījumi, normatīvie dokumenti, kas nosaka un regulē izglītības iestādes darbību. Katru gadu izglītojamie kopā ar pedagogiem piedalās Liepājas pilsētas domes organizētajā puķu stādīšanas akcijā. Izglītības iestāde sadarbojas ar Liepājas pilsētas Izglītības pārvaldes atbalsta centru, lai risinātu problēmas, kas skar izglītojamo mācības, uzvedību un veselību. Izglītības iestādes pedagogi un izglītojamie regulāri piedalās Izglītības pārvaldes organizētajos pasākumos – “Karjeras nedēļa” un “Radošuma dienas”.

Izglītības iestāde sadarbojas ar:

* Liepājas Sociālo dienestu un Bāriņtiesu – atbild uz vēstulēm jautājumos, kas skar iestādes izglītojamos;
* Liepājas Universitāti – nodrošina prakses vietas Liepājas Universitātes studentiem;
* SIA “Māras Lācis” – kvalitatīva ēdināšanas procesa organizēšana izglītības iestādē;
* SIA “Mūrnieks” – tika pasūtītas un izgatavotas mēbeles grupās, izglītojamo radošo darbu stendi un informācijas stendi vecākiem;
* LVM – lai izglītojamiem veidotu priekšstatus par cilvēka un dabas mijiedarbību, piedalāmies LVM ekoprogrammā pirmsskolas izglītības iestādēm “Cūkmena detektīvi”;
* “Zaļo jostu” – lai veicinātu izglītojamo izpratni par dabas resursiem, to otrreizēju izmantošanu un dabas piesārņojumu, pieteicāmies un piedalījāmies izlietoto bateriju vākšanas konkursā;
* sadarbības partneriem, kas rodas kopīgu projektu realizēšanas laikā (eTwinning projekti, sadarbības projekti), lai sekmētu pieredzes apmaiņu, jaunu zināšanu un sociālo prasmju apguvi;
* Liepājas vispārizglītojošām skolām – lai pilnveidotu izglītojamo mācību un audzināšanas procesu, apmeklējām dažādus pasākumus;
* Valsts policiju – lai nostiprinātu izglītojamo zināšanas drošības jautājumos un izzinātu profesiju – policists, izglītojamie katru gadu apmeklē “Drošības klasi”, Valsts policijas pārstāvji viesojas izglītības iestādē;
* Ugunsdzēsēju depo 1.daļu – lai nostiprinātu izglītojamo zināšanas ugunsdrošības jautājumos un izzinātu profesiju – ugunsdzēsējs, izglītojamie katru gadu piedalās ugunsdzēsēju atvērto durvju dienās;
* LBJC – lai attīstītu izglītojamo un pedagogu radošās spējas un talantus, piedalāmies LBJC rīkotajos vizuālās mākslas konkursos, izstādē “Ko prot skolotājs?”, Ģimenes dienas pasākumā;
* Liepājas muzeju, Liepājas mūzikas un mākslas vidusskolu, Liepājas teātri, Liepājas leļļu teātri, bērnu bibliotēku “Vecliepājas rūķis” – lai sekmētu izglītojamo sociālo un kultūras pieredzi, vērtību sistēmas veidošanos un tikumu izkopšanu, visa mācību gada garumā izglītojamie apmeklē dažādus pasākumus, teātra izrādes, koncertus, nodarbības, dodas ekskursijās;
* ar ceļojošo leļļu teātri “Rikko lelles” un Didzi Rijnieku – lai bagātinātu izglītojamo kultūras pieredzi, izglītojamie apmeklē leļļu teātra izrādes un koncertus.

Izglītības iestāde sadarbojas ar citām Liepājas pirmsskolas izglītības iestādēm. Tiek organizēti kopīgi svētki un pasākumi izglītojamiem (Liepājas un Latvijas dzimšanas dienai veltīti pasākumi mazākumtautību grupām, ansambļu sadziedāšanās svētki “Ceļā uz Latvijas 100 gadi”, sporta svētki “Kustību rotaļu maratons”) un pedagogiem (semināri, pieredzes apmaiņas pasākumi, izstādes, pirmsskolnieku sporta svētki). Iestādes vadība sadarbojas ar citu pirmsskolas izglītības iestāžu vadības komandām dažādu aktuālu jautājumu apspriešanā un risināšanā.

Dažāda veida sadarbība un dalība pasākumos un projektos sekmē iestādes atpazīstamību un pozitīva tēla veidošanu sabiedrībā.

Stiprās puses:

* veiksmīga sadarbība ar Liepājas institūcijām un citām pilsētas izglītības iestādēm;
* tiek veidota sadarbība ar citu pilsētu un valstu pirmsskolas izglītības iestādēm sadarbības projektu ietvaros.

Turpmākā attīstība:

* rosināt lielāku pedagogu dalību eTwinning un sadarbības projektos;
* paplašināt sadarbību ar citām Latvijas un ārvalstu pirmsskolas izglītības iestādēm.

Vērtējums: ļoti labi.

1. **Turpmākā attīstība**

|  |  |
| --- | --- |
| Iestādes darbības pamatjoma | Turpmākā attīstība |
| Mācību saturs | \*Veikt pakāpenisku pāreju uz jauno kompetenču pieeju mācību satura apguvē.\*Aktualizēt jautājumu par iespējām organizēt pulciņu izglītojamiem angļu valodas apgūšanai. |
| Mācīšana un mācīšanās | \*Sekmēt caurviju prasmju (domāšana un radošums, digitālā pratība, pašvadība, sadarbība un līdzdalība) attīstību.\*Turpināt realizēt mācību un audzināšanas procesu, ievērojot mūsdienu aktualitātes un saikni ar reālo dzīvi. \*Veicināt izglītojamo mācīšanās kvalitāti ar jēgpilnu un mērķtiecīgu procesu, kurš vērsts uz izglītojamā izziņas darbību, radošuma un zinātkāres attīstību.\*Pilnveidot vērtēšanas sistēmu izglītības iestādē.\*Ieviest elektronisku izglītības iestādes vadības sistēmu mūsdienīga izglītības procesa veidošanai. |
| Izglītojamo sasniegumi | \*Turpināt veicināt katra izglītojamā personīgos sasniegumus atbilstoši viņa spējām.  |
| Atbalsts izglītojamiem | \*Sekmēt sadarbību ar Liepājas pilsētas Izglītības pārvaldes atbalsta speciālistiem.\*Turpināt izglītot izglītojamos par dažādiem drošības jautājumiem.\*Veikt izglītības iestādes darbinieku apmācību pirmās medicīniskās palīdzības sniegšanā.\*Izzinot vecāku vēlmes, paplašināt interešu izglītības piedāvājumu iestādē.\*Apzināt jaunas audzināšanas darba formas, kas sekmētu izglītojamo ciešāku savstarpējo sadarbību.\*Veicināt ciešāku sadarbību ar vecākiem, izzinot vecāku profesijas un aicinot vecākus stāstīt par tām.\*Turpināt saskatīt katra izglītojamā talantus un attīstīt tos.\*Turpināt piedalīties dažādos pasākumos, konkursos izstādēs.\*Turpināt strādāt ar izglītojamiem, kuriem mācību procesa apguve sagādā grūtības.\*Sekmēt sadarbību ar Liepājas pilsētas Izglītības pārvaldes atbalsta speciālistiem un izglītojamo vecākiem vai likumīgiem aizbildņiem, sniedzot atbalstu izglītojamiem ar speciālām vajadzībām.\*Pilnveidot sadarbību ar izglītojamo vecākiem. |
| Iestādes vide | \*Turpināt izkopt esošās un attīstīt jaunas iestādes tradīcijas.\*Sekmēt sadarbības un pozitīvas saskarsmes veicināšanu starp latviešu un mazākumtautību grupu izglītojamiem.\*Veidot kompetencēs balstīta mācību satura ieviešanai atbilstošu mācību vidi grupās.\*Turpināt izglītojamo rotaļu un pastaigu laukumu, sporta laukuma labiekārtošanu.\*Veikt iekštelpu remontu. |
| Iestādes resursi | \*Veikt izglītības iestādes mājas lapas modernizāciju.\*Iegādāties projektoru, divus pārvietojamus ekrānus.\*Iegādāties gaismas molbertu izglītojamo radošo spēju attīstīšanai.\*Motivēt un iesaistīt pedagogus pieredzes apmaiņas aktivitāšu pasākumu organizēšanā kolēģiem no citām Liepājas pirmsskolas izglītības iestādēm.\*Aktualizēt pedagogu profesionalitātes pilnveidi pārejai uz jauno kompetenču pieeju mācību saturā. |
| Iestādes darba organizācija, vadība un kvalitātes nodrošināšana | \*Izstrādāt izglītības iestādes attīstības plānu 2018. – 2021.gadam.\*Turpināt iestādes vadības sadarbību ar personālu un vecākiem.\*Rosināt lielāku pedagogu dalību eTwinning un sadarbības projektos.\*Paplašināt sadarbību ar citām Latvijas un ārvalstu pirmsskolas izglītības iestādēm. |

Liepājas speciālās pirmsskolas izglītības iestādes “Gulbītis”

|  |  |  |  |
| --- | --- | --- | --- |
| vadītāja  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|   |  (paraksts) |   | (vārds, uzvārds) |

Z. v.

SASKAŅOTS

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (dokumenta saskaņotāja pilns amata nosaukums) |

|  |  |  |
| --- | --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |   |   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |
| (paraksts) |   |  (vārds, uzvārds) |

|  |  |  |
| --- | --- | --- |
|  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |   |   |
| (datums) |   |   |

Z. v.